उसदा मूं’ह् कालखा कन्नै काला होए दा हा। परसा बगने करी इ’यां सेही होंदा हा जे ग’ल्लां मैले अत्थरूएं कन्नै धुची दियां न। अक्खीं दुक्ख ते परेशानी कन्नै झमकोआ रदियां हियां। गिल्ली दाढ़ी कन्नै बास्ट दे टोटे पलचे दे हे। इकदम मेरे मनै च नन्द भरोचे जोश दा इक सूह्‌टा जन फुटी पेआ। मनै दा कण-कण भावें दे सूह्‌टे दी फुहारै च न्हाई उट्‌ठेआ। उस्सै लै खब्बे पैरै च चानक तेज जाला ते पीड़ सेही होई। में जमीना उप्पर लेटी गेआ ते ख़ोख़ोल गी आक्खेआ :